Kedves Testvérek!

2019. őszén bérmálkoznak az ifjúsági hittanra járó fiataljaink.

A bérmálás szentsége a negyedik szentség (a keresztség, bűnbocsánat és Oltáriszentség mellett) amelyet minden megkeresztelt hívőnek ajánlott felvenni.

**A bérmálás szentség, melyben a megkeresztelt megkapja a Szentlélek ajándékait. Erőt és küldetést kap, hogy Jézus tanúja legyen a világban.**

 **A bérmálás szentségében részesülhet az**

* akit megkereszteltek
* betöltötte a 16 életévét,
* rendszeresen gyakorolja a vallását és
* szentségekhez járulhat.

Azok a fiatalok és felnőttek, akik bérmálkozni szeretnének, jelentkezzenek a plébánián félfogadási időben, vagy jelezzék szándékukat a plébános atyánál a szentmisék után.